**OBRAZAC 1**

Akreditaciono tijelo Crne Gore

Broj iz evidencije postupaka javnih nabavki: 15-1209/3

Redni broj iz Plana javnih nabavki:16

Mjesto i datum: Podgorica, 30.12. 2024.godine

Na osnovu člana 53 stav 3 Zakona o javnim nabavkama („Službeni list CG“, br. 74/19, 3/23, 11/23 i 84/24) Akreditaciono tijelo Crne Gore objavljuje

**TENDERSKU DOKUMENTACIJU**

**ZA OTVORENI POSTUPAK JAVNE NABAVKE**

**Razvoj i instaliranje softvera za elektronsko upravljanje dokumentima**

Predmet nabavke se nabavlja:

🞎 kao cjelina

1. **POZIV ZA NADMETANJE**[[1]](#footnote-1)

1. Podaci o naručiocu;
2. Podaci o postupku i predmetu javne nabavke:
   1. Vrsta postupka,
   2. Predmet javne nabavke (vrsta predmeta, naziv i opis predmeta),
   3. Procijenjena vrijednost predmeta nabavke[[2]](#footnote-2),
   4. Način nabavke:

* Cjelina, po partijama,
* Zajednička nabavka,
* Centralizovana nabavka,
  1. Posebni oblik nabavke:
* Okvirni sporazum,
* Dinamički sistem nabavki,
* Elektronska aukcija,
* Elektronski katalog,
  1. Uslovi za učešće u postupku javne nabavke i posebni osnovi za isključenje;
  2. Kriterijum za izbor najpovoljnije ponude;
  3. Način, mjesto i vrijeme podnošenja ponuda i otvaranja ponuda;
  4. Rok za donošenje odluke o izboru;
  5. Rok važenja ponude;
  6. Garancija ponude.

1. **TEHNIČKA SPECIFIKACIJA PREDMETA JAVNE NABAVKE**[[3]](#footnote-3)
2. Naziv i opis predmeta nabavke u cjelini, po partijama i stavkama sa bitnim karakteristikama

2. Zahtjevi u pogledu načina izvršavanja predmeta nabavke koji su od značaja za sačinjavanje ponude i izvršenje ugovora

1. **DODATNE INFORMACIJE O PREDMETU I POSTUPKU NABAVKE**[[4]](#footnote-4)

**Procijenjena vrijednost predmeta nabavke:[[5]](#footnote-5)**

**🗹** Procijenjena vrijednost predmeta nabavke bez zaključivanja okvirnog sporazuma:

**🗹** kao cjelina 50.000,00 bez PDV-a

Obrazloženje razloga zašto predmet nabavke nije podijeljen na partije:[[6]](#footnote-6)

Predmet javne nabavke predstavlja jedinstvenu cijelinu.

**PODACI O NARUČIOCIMA KOJI ZAKLJUČUJU ZAJEDNIČKU NABAVKU**

Nije primjenjivo.

**PODACI O NARUČIOCIMA KOJI SU UKLJUČENI U CENTRALIZOVANU NABAVKU**

Nije primjenjivo.

**NAČIN SPROVOĐENJA ELEKTRONSKE AUKCIJE**

Nije primjenjivo.

**ELEKTRONSKI KATALOG**

Nije primjenjivo.

**PONUDA SA VARIJANTAMA**

Mogućnost podnošenja ponude sa varijantama

🗹 Varijante ponude nijesu dozvoljene i neće biti razmatrane.

**REZERVISANA NABAVKA**

🗹 Ne

1. **NAČIN UTVRĐIVANJA EKVIVALENTNOSTI**

Nije primjenjivo.

1. **OSNOVI ZA OBAVEZNO ISKLJUČENJE IZ POSTUPKA JAVNE NABAVKE**

Privredni subjekat će se isključiti iz postupka javne nabavke, ako:

1. je vršio neprimjeren uticaj u smislu člana 38 stav 2 tačka 1 ovog zakona;
2. postoji sukob interesa iz člana 41 stav 1 tačka 2 ili člana 42 ovog zakona;
3. ne ispunjava uslov iz člana 99 ovog zakona;
4. ne ispunjava uslov iz čl. 102, 104 ili 106 ovog zakona predviđen tenderskom dokumentacijom;
5. nije dostavio izjavu privrednog subjekta ili dostavljena izjava ne sadrži informacije i podatke tražene tenderskom dokumentacijom ili je nepravilno sačinjena;
6. postoji razlog na osnovu kojeg se smatra da je odustao od prijave, odnosno ponude, a koji je propisan članom 120 stav 15 ovog zakona;
7. nije dostavio garanciju ponude ili nije dostavio garanciju ponude na način predviđen tenderskom dokumentacijom u skladu sa članom 122 st. 2, 3 ili 4 ovog zakona ili je dostavio garanciju ponude na manji iznos od traženog ili je ta garancija neispravna; i/ili
8. postoji drugi razlog propisan ovim zakonom.
9. **SREDSTVA FINANSIJSKOG OBEZBJEĐENJA UGOVORA O JAVNOJ NABAVCI**

Ponuđač čija ponuda bude izabrana kao najpovoljnija je dužan da uz potpisan ugovor o javnoj nabavci dostavi naručiocu:

Pružalac usluga čija ponuda bude izabrana kao najpovoljnija je dužan da uz potpisan ugovor o javnoj nabavci dostavi Naručiocu garanciju za dobro izvršenje ugovora, u slučaju da raskid ugovora nastane zbog neispunjenja ugovorenih obaveza nastalih činjenjem ili nečinjenjem ponuđača u iznosu od 10% od vrijednosti ugovora sa uračunatim PDV-om sa rokom važenja 14 (slovima: četrnaest) dana dužim od roka za pružanje usluga, kojom bezuslovno i neopozivo garantuje potpuno i savjesno izvršenje ugovorenih obaveza.

Pružalac uslugaje dužan da najkasnije 7 (slovima: sedam) dana prije isteka roka važnosti garancije za dobro izvršenje ugovora, dostavi Naručiocu garanciju za otklanjanje nedostataka u garantnom roku, u iznosu od 10% od ugovorene vrijednosti izvedenih radova sa uračunatim PDV-om, sa rokom važenja do isteka garantnog roka, za slučaj da u garantnom roku ne ispuni obaveze na koje se garancija odnosi, kojom bezuslovno i neopozivo garantuje potpuno i savjesno izvršenje ugovorenih obaveza za vrijeme trajanja garantnog roka.

1. **METODOLOGIJA VREDNOVANJA PONUDA**

Naručilac će u postupku javne nabavki izabrati ekonomski najpovoljniju ponudu, primjenom pristupa isplativosti, po osnovu kriterijuma[[7]](#footnote-7):

🗹 odnos cijene i kvaliteta

Koristiće se relativni/proporcionalni/metod

*Vrednovanje ponuda u postupku vršiće se po kriterijumu ekonomski najpovoljnija ponuda primjenom pristupa isplativosti, po osnovu kriterijuma odnos cijene i kvaliteta, na sljedeći način:*

*1. Parametar: Cijena (C) ..................maksimalan broj bodova 50*

*2. Parametar: Kvalitet (K) .................maksimalan broj bodova 50*

*Ukupan broj bodova (UBB) = broj bodova za ponuđenu cijenu (C) + broj bodova za kvalitet (K)*

*1. Parametar cijena (C) - 50 bodova*

*Ponude se vrednuju na osnovu ponuđene cijene na način što se najniža ponuđena cijena podijeli sa ponuđenom cijenom i dobijeni količnik pomnoži sa maksimalnim brojem bodova (50) tj. po formuli:*

*C=(Cmin/Cp)x 50*

*Cmin-najniža ponuđena cijena*

*Cp-ponuđena cijena*

*Ako je ponuđena cijena 0,00 EUR-a prilikom vrednovanja te cijene po parametru cijena uzima se da je ponuđena cijena 0,01 EUR.*

*2. Parametar kvalitet (K) – 50 bodova*

*Rok izvršenja ugovora vrednovaće se na sljedeći način: maksimalnih 50 bodova primjenom ovog parametra dobija ponuđač sa najkraćim ponuđenim rokom izvršenja ugovora u kalendarskim danima, a drugi ponuđači dobijaju proporcionalno manji broj bodova prema formuli: broj bodova (K) najkraći ponuđeni rok za izvršenje ugovora u kalendarskim danima/ponuđeni rok za izvršenje ugovora u kalendarskim danima x 50. Rok izvršenja ugovora je predmet bodovanja , tako da će ugovor biti zaključen na ponuđeni rok koji ne može biti duži od maksimalnih 90 kalendarskih dana od dana zaključivanja ugovora.* *Ponuđač je dužan da u ponudi navede rok izvršenja ugovora iskazan u kalendarskim danima.*

1. **JEZIK PONUDE**

Ponuda se sačinjava na:

🗹 crnogorski jezik i drugi jezik koji je u službenoj upotrebi u Crnoj Gori, u skladu sa Ustavom i zakonom.

Dokazi sačinjeni na jeziku koji nije jezik ponude, dostaviće se na jeziku na kojem su sačinjeni i u prevodu na jezik ponude ovjeren od strane tumača.

1. **NAČIN, MJESTO I VRIJEME PODNOŠENJA PONUDA I OTVARANJA PONUDA**

Ponude se podnose preko ESJN-a zaključno sa danom 30.01.2025.godine do 9:00 sati.

Otvaranje ponuda održaće se dana 30.01.2025.godine u 9:00 sati.

🗹 U skladu sa članom 122 Zakona o javnim nabavkama, garancija ponude podnosi se u elektronskom obliku putem ESJN.

Izuzetno, ako ponuđač ne može da garanciju ponude podnese u elektronskom obliku, dužan je da putem ESJN dostavi kopiju garancije ponude, a da original garancije ponude dostavi, odnosno uruči naručiocu neposredno ili putem pošte, preporučenom pošiljkom najkasnije prije isteka roka za podnošenje ponuda.

🞎 Dio ponude koje se ne dostavlja preko ESJN-a, a odnosi se na Garanciju ponude dostavlja se:

* neposrednim predajom na arhivi naručioca na adresi Bulevar Revolucije 66, Podgorica.
* preporučenom pošiljkom sa povratnicom na adresi na adresi Bulevar Revolucije 66, Podgorica, s tim što garancija ponude mora biti uručena od strane poštanskog operatora najkasnije prije isteka roka za podnošenje ponuda

radnim danima od 08:00 do 13:00 sati, zaključno sa danom 30.01.2025. do 9:00 sati.

Napomena: Original garancije ponude u pisanom obliku se dostavlja, u posebnoj koverti na kojoj se navodi: naziv i sjedište naručioca, broj tenderske dokumentacije za koju se podnosi garancija, naziv, sjedište i adresa ponuđača i naznake „garancija ponude“ i „ne otvaraj prije roka za otvaranje ponuda“.

Garancija ponude se određuje u iznosu od 2% procijenjene vrijednosti predmeta nabavke.

1. **USLOVI ZA AKTIVIRANJE GARANCIJE PONUDE**[[8]](#footnote-8)

Garancija ponude će se aktivirati ako ponuđač:

1) odustane od ponude u roku važenja ponude i/ili

2) odbije da zaključi ugovor o javnoj nabavci ili okvirni sporazum.

1. **TAJNOST PODATAKA**

Tenderska dokumentacija sadrži tajne podatke

🞎 ne

1. **UPUTSTVO ZA SAČINJAVANJE PONUDE**

Ponude se sačinjava u ESJN u skladu sa tenderskom dokumentacijom i važećim Pravilnikom o sadržaju ponude i uputstvu za sačinjavanje i podnošenje ponude.

Ispunjenost uslova za učešće u postupku javne nabavke dokazuje se izjavom privrednog subjekta, koja se sačinjava na obrascu datom u Pravilniku o obrascu izjave privrednog subjekta.

Ponuđač je dužan da tačno, potpuno, pravilno i nedvosmisleno popuni Izjavu privrednog subjekta u skladu sa zahtjevima iz tenderske dokumentacije.

1. **NAČIN ZAKLJUČIVANJA I IZMJENE UGOVORA O JAVNOJ NABAVCI**

Naručilac zaključuje ugovor o javnoj nabavci u pisanom ili elektronskom obliku sa ponuđačem čija je ponuda izabrana kao najpovoljnija, nakon izvršnosti odluke o izboru najpovoljnije ponude.

Ugovor o javnoj nabavci mora da bude u skladu sa uslovima utvrđenim tenderskom dokumentacijom, izabranom ponudom i odlukom o izboru najpovoljnije ponude, osim u pogledu iskazivanja PDV-a.

Ugovor između naručioca i ponuđača čija je ponuda izabrana kao najpovoljnija, pored uslova koji su propisani ovom tenderskom dokumentacijom, će sadržati i sljedeće:

* Podatke o Naručiocu i Ponuđaču/Izvršiocu;
* Osnov ugovora;
* Predmet ugovora;
* Ukupna ugovorena vrijednost bez uračunatog PDV-a;
* Ukupna ugovorena vrijednost sa uračunatim PDV-om;
* Rok izvršenja ugovora
* Obaveze ugovornih strana

OBAVEZE UGOVORNIH STRANA

Izvršilac se obavezuje:

-da usluge koje su predmet ovog Ugovora izvrši u skladu sa prihvaćenom Ponudom i Tehničkom specifikacijom predmeta nabavke iz tenderske dokumentacije, koji su sastavni dio ovog Ugovora;

-da odmah, po zahtjevu Naručioca, pristupi otklanjanju uočenih nedostataka i propusta u obavljanju posla;

- izvršilac je dužan da o svom trošku izvrši sve ispravke grešaka, na koje mu ukaže Naručilac u toku realizacije Ugovora;

Naručilac se obavezuje:

- da po dogovorenom terminu i planu Izvršioca obezbijedi sve potrebne uslove za nesmetano obavljanje posla;

-da Izvršiocu uredno plati za izvršene usluge na način kako je to predviđeno ovim Ugovorom.

Sprovođenje ugovora sa podugovaračima

(Relevantno samo ako Izvršilac koristi podugovarače; u suprotnom, ovaj član će biti uklonjen.)

Sledeći podugovarači će biti angažovani sa Izvršiocem u pružanju predmetnih usluga:

Naziv:

Sjedište:

Poreski identifikacioni broj:

Broj računa:

Ime ovlašćenog lica:

Dio predmeta nabavke, odnosno dio ugovora koji namjerava da ustupi, sa podacima o nazivu i opisu dijela predmeta nabavke i da precizira procentualni udio u predmetu nabavke:

RASKID UGOVORA

Naručilac će raskinuti ugovor o javnoj nabavci:

-u skladu sa članom 150 Zakona o javnim nabavkama

- jednostrano - ako ugovorne strane ne izvršavaju ugovorene obaveze sa otkaznim rokom od 30 dana

-sporazumno

U slučaju jednostranog raskida Ugovora otkazni rok je 30 dana od dana prijema pismenog obavještenja o raskidu Ugovora, u kom su oba ugovarača dužna da izvršavaju svoje ugovorene obaveze do isteka otkaznog roka. U obavještenju mora biti naznačeno po kom osnovu se Ugovor raskida.

Ako strane Ugovora sporazumno raskinu ugovor, sporazumom o raskidu ugovora utvrđuju se međusobna prava i obaveze koje proističu iz Ugovora.

Ugovor se smatra zaključenim kad ga potpiše posljednja od ugovornih strana.

Ugovor o javnoj nabavci tokom njegovog trajanja može da se izmijeni bez sprovođenja novog postupka javne nabavke u skladu sa članom 151 stav 1 tač. 3b i 4 Zakona o javnim nabavkama:

- kad se vrši zamjena podugovarača, u skladu sa članom 128 st. 10, 11 i 12 ovog zakona,

- ako privrednog subjekta nakon restrukturiranja, uključujući preuzimanje, spajanje, kupovinu ili stečaj, zamjenjuje u potpunosti ili djelimično novi pravni sljedbenik, odnosno privredni subjekat, koji ispunjava prvobitno određene uslove zaključenog ugovora o javnoj nabavci, a izmjene su predviđene tenderskom dokumentacijom, pod uslovom da se ne vrše druge bitne izmjene ugovora iz člana 150 stav 2 ovog zakona.

**OSTALE ODREDBE**

Izvršilac i njegovo osoblje se obavezuje da u toku važenja Ugovora, kao i u roku od 2 godine po isteku ovog ugovora, ne iznose bilo kakve službene ili povjerljive informacije u vezi ovog Ugovora, poslova i aktivnosti Naručioca, bez prethodne pisane saglasnosti Naručioca

Nakon roka izvršenja Ugovora naručilac stiče sva prava iskorišćavanja softverskog rješenja u skladu sa ovom specifikacijom. Svi planovi, specifikacije, projekti, izvještaji postaju vlasništvo naručioca.

Eventualne nesporazume koji mogu da se pojave u vezi Ugovora ugovorne strane će pokušati da riješe sporazumno.

Ukoliko sporovi između Naručioca i Izvršioca ne budu riješeni sporazumno, ugovara se stvarna i mjesna nadležnost nadležnog suda u Podgorici.

Za sve što nije definisano ovim ugovorom primjenjivaće se odredbe Zakona o obligacionim odnosima.

Antikorupcijsku klauzulu, u smislu člana 38 stav 3 ZJN; Ugovor o javnoj nabavci koji je zaključen uz kršenje antikorupcijskog pravila u skladu sa odredbama člana 38, 39, 40, 41 i 43 Zakona o javnim nabavkama, ništav je.

Primjenu propisa (Za sve što nije predviđeno Ugovorom i odredbama ZJN, shodno se primjenjuju odredbe Zakona o obligacionim odnosima i drugih pozitivnih propisa);

Sudsku nadležnost (Saglasnost ugovornih strana da eventualne sporove povodom Ugovora rješavaju sporazumom, u protivnom, ugovara se nadležnost stvarno nadležnog suda u Podgorici).

1. **ZAHTJEV ZA POJAŠNJENJE ILI IZMJENU I DOPUNU TENDERSKE DOKUMENTACIJE**

Privredni subjekat može da predloži naručiocu da izmijeni i/ili dopuni tendersku dokumentaciju, u roku od osam dana od dana objavljivanja, odnosno dostavljanja tenderske dokumentacije u skladu sa članom 94 st. 4 i 5 Zakona o javnim nabavkama.

Privredni subjekat ima pravo da pisanim zahtjevom traži od naručioca pojašnjenje tenderske dokumentacije najkasnije deset dana prije isteka roka određenog za dostavljanje ponuda.

Zahtjev se podnosi isključivo putem ESJN-a.

1. **IZJAVA NARUČIOCA O NEPOSTOJANJU SUKOBA INTERESA**

Akreditaciono tijelo Crne Gore

Broj:15-1209/2

Mjesto i datum: Podgorica, 26.12.2024.godine

U skladu sa članom 43 stav 1 Zakona o javnim nabavkama („Službeni list CG”, br. 74/19, 3/23, 11/23 i 84/24),

**Izjavljujem**

da u postupku javne nabavke redni broj 16 iz Plana javnih nabavki, šifra #19188 od 30.01.2024.godine za nabavku usluge Razvoja i instaliranja softvera za elektronsko upravljanje dokumentima, nijesam u sukobu interesa u smislu člana 41 stav 1 tačka 1 Zakona o javnim nabavkama i da ne postoji ekonomski i drugi lični interes koji može uticati na moju nepristrasnost i nezavisnost u ovom postupku javne nabavke.

Ovlašćeno lice naručioca, Anita Krulanović, direktorica

M.P. s.r.

Službenik za javne nabavke, Aleksandra Raičević

s.r.

Lice koje je učestvovalo u planiranju javne nabavke, Ivan Bojović

s.r.

Član komisije za sprovođenje postupka javne nabavke Aleksandra Raičević, dipl.pravnik, predsjedavajuća

s.r.

Član komisije za sprovođenje postupka javne nabavke Lazar Otašević, spec.prim.računarstva

s.r.

Član komisije za sprovođenje postupka javne nabavke Anita Krulanović, dipl.hem.

s.r.

1. **UPUTSTVO O PRAVNOM SREDSTVU**

Privredni subjekat može da izjavi žalbu protiv ove tenderske dokumentacije Komisiji za zaštitu prava:

1) u roku od 20 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 30 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

2) u roku od deset dana od dana objavljivanja, odnosno dostavljanja tenderske

dokumentacije ili izmjene i dopune tenderske dokumentacije, ako je rok za podnošenje prijava za kvalifikaciju, odnosno ponuda najmanje 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije;

3) do isteka polovine roka za podnošenje prijava za kvalifikaciju, odnosno ponuda, ako je rok za podnošenje prijava za kvalifikaciju, odnosno ponuda kraći od 15 dana od dana objavljivanja, odnosno dostavljanja tenderske dokumentacije ili izmjene i dopune tenderske dokumentacije, a u slučaju da je posljednji dan roka za podnošenje prijava kraći od 24 časa, smatra se da rok ističe istekom tog dana.

Žalba se izjavljuje preko naručioca neposredno putem ESJN-a. Žalba koja nije podnesena na naprijed predviđeni način biće odbijena kao nedozvoljena.

Podnosilac žalbe je dužan da uz žalbu priloži dokaz o uplati naknade za vođenje postupka u iznosu od 1% od procijenjene vrijednosti javne nabavke, a najviše 20.000,00 eura, na žiro račun Komisije za zaštitu prava broj 530-20240-15 kod NLB Montenegro banke A.D.

Ukoliko je predmet nabavke podijeljen po partijama, a žalba se odnosi samo na određenu/e partiju/e, naknada se plaća u iznosu 1% od procijenjene vrijednosti javne nabavke te/tih partije/a.

Instrukcije za plaćanje naknade za vođenje postupka od strane žalilaca iz inostranstva nalaze se na internet stranici Komisije za zaštitu prava nabavki <http://www.kontrola-nabavki.me/>.“.

1. Podatke iz tačke 1. Poziv za nadmetanje naručilac neposredno UNOSI na ESJN elektronskim putem; [↑](#footnote-ref-1)
2. U slučaju podjele predmeta nabavke po partijama i zaključivanja okvirnog sporazuma, podaci o procijenjenoj vrijednosti dati su i u dodatnim infomacijama; [↑](#footnote-ref-2)
3. Podatke iz tačke 2. Tehnička specifikacija predmeta javne nabavke naručilac neposredno UNOSI na ESJN elektronskim putem; [↑](#footnote-ref-3)
4. Djelove tenderske dokumentacije iz tačke 3. - 16. naručilac sačinjava u formi word/PDF dokumenta i objavljuje unošenjem (attachment) dokumenta na ESJN; [↑](#footnote-ref-4)
5. Procijenjena vrijednost se iskazuje bez PDV-a uključujući i sve troškove, nagrade i moguća obnavljanja ugovora na osnovu okvirnog sporazuma. [↑](#footnote-ref-5)
6. Ukoliko je predmet nabavke podijenjen na partije ovaj dio brisati [↑](#footnote-ref-6)
7. Naručilac određuje jedan kriterijum za izbor najpovoljnije ponude, a ostale ponuđene opcije briše [↑](#footnote-ref-7)
8. Ukoliko je predviđeno zaključivanje okvirnog sporazuma, garancija ponude se dostavlja na iznos procijenjene vrijednosti predmeta javne nabavke za vrijeme trajanja okvirnog sporazuma [↑](#footnote-ref-8)